text: [{"text_idx": "#000003", "text": "Gongdin hja\u0301 Vo\u0301nin samtakinum i\u0301 2022 var n\u00f8ktandi. U\u0301rsliti\u00f0 hja\u0301 samtakinum fyri 2022 bleiv 54 mio\u0301.kr., samanbori\u00f0 vi\u00f0 52 mio\u0301.kr. i\u0301 2021."}, {"text_idx": "#000004", "text": "S\u00f8luframgongdin fra\u0301 2021 til 2022 var ein \u00f8king a\u0301 68 mio\u0301.kr., fra\u0301 535 mio\u0301.kr. til 603 mio\u0301.kr."}, {"text_idx": "#000005", "text": "Ho\u0301ast s\u00f8lan \u00f8ktist munandi hja\u0301 samtakinum, var framgongdin i\u0301 u\u0301rslitinum v\u00e6l minni. Ors\u00f8kin til hesa avmarka\u00f0u framgongd vo\u0301ru \u00f8ktar l\u00f8naru\u0301trei\u00f0slur, kostna\u00f0arstigi\u00f0 fyri tilfar er h\u00e6kka\u00f0 og inflatio\u0301nin hevur a\u0301virka\u00f0 rakstur felagsins."}, {"text_idx": "#000006", "text": "Framvegis er s\u00f8lan til markna\u00f0ir uttanfyri F\u00f8royar vaksandi. I\u0301 2022 var n\u00e6stan 3/4 av samla\u00f0u s\u00f8luni hja\u0301 samtakinum til markna\u00f0ir uttanfyri F\u00f8royar. S\u00f8lan til alivinnuna var meira enn ein tri\u00f0ingur av samla\u00f0u s\u00f8luni, og kemur v\u00e6ntandi at vaksa enn meira komandi a\u0301rini."}, {"text_idx": "#000008", "text": "Fyri at var\u00f0veita eina framkomna og umhv\u00f8rvisvinarliga t\u00e6nastu til kundar i\u0301 alivinnuni, ver\u00f0ur eitt ny\u0301tt barki- og turkihu\u0301s tiki\u00f0 i\u0301 ny\u0301tslu seinni i\u0301 a\u0301r vi\u00f0 Nor\u00f0ska\u0301la. Harumframt ver\u00f0ur ein ny\u0301ggj t\u00e6nastust\u00f8\u00f0 bygd i\u0301 Skotlandi a\u0301 Isle of Skye, i\u00f0 ver\u00f0ur tikin i\u0301 ny\u0301tslu i\u0301 komandi a\u0301r. I\u0301 nor\u00f0ur Norra hevur felagi\u00f0, Vo\u0301nin Refa, longu bygt eina ny\u0301mo\u0301tans t\u00e6nastust\u00f8\u00f0 til alivinnuna, i\u00f0 bjo\u0301\u00f0ar hesar somu t\u00e6nastur."}, {"text_idx": "#000009", "text": "Ny\u0301hugsan og menning er naka\u00f0 i\u00f0 Vo\u0301nin ra\u00f0festir. M.a. kann nevnast at Vo\u0301nin eru i\u0301 gongd vi\u00f0 at menna ny\u0301mo\u0301tans trollemmar, i\u00f0 kunnu sty\u0301rast fra\u0301 bru\u0301nni. Hesir gl\u00f8ggu trollemmar gera ta\u00f0 l\u00e6ttari hja\u0301 skiparunum at fiska, ti\u0301 teir tillaga seg til umst\u00f8\u00f0urnar i\u0301 sjo\u0301num eftir bo\u00f0um. Eftir \u00e6tlan ver\u00f0a trollemmarnir kla\u0301rir i\u0301 a\u0301r."}, {"text_idx": "#000010", "text": "I\u0301 2022 var fyrsta a\u0301ri\u00f0, har Vo\u0301nin samtaki\u00f0 arbeiddi mi\u00f0vi\u0301st vi\u00f0 at endurvinna trol, no\u0301tir og alino\u0301tir fyri at fyribyrgja, at tilfari\u00f0 fer til tyrvingar ella brenning. I\u0301 a\u0301rinum, megna\u00f0i Vo\u0301nin i\u0301 F\u00f8royum at senda 337 tons av Nylon tilfari og 19 tons av plastik tilfari til endurvinningar. Fyri Vo\u0301nin samtaki\u00f0 bleiv 1.060 tons av Nylon og plastik tilfari sent til endurvinningar."}, {"text_idx": "#000011", "text": "Fyri 2022 var mi\u00f0altali\u00f0 a\u0301 starvsfo\u0301lkum hja\u0301 samtakinum 434. Har av starvast 99 av teimum i\u0301 F\u00f8royum."}, {"text_idx": "#000012", "text": "Vo\u0301nin samtaki\u00f0 er veitari til fiski- og alivinnuna. Fiskivinnuu\u0301tger\u00f0 fevnir um pelagisk og semipelagisk trol, botn- og r\u00e6kjutrol, no\u0301tir, skiljiristir, trollemmar, ru\u0301sur osfr. Til alivinnuna eru veitingarnar framlei\u00f0sla og s\u00f8la av no\u0301tum, akkersskipanir, fuglanet eins og vasking og umv\u00e6lingar av no\u0301tum osfr. Til a\u00f0rar vinnur selur Vo\u0301nin veirar, ketur, tog, net, lyftiu\u0301tger\u00f0 o.a."}, {"text_idx": "#000015", "text": "Minni vei\u00f0a av nor\u00f0havssild og makreli men meira av svartkjafti"}, {"text_idx": "#000016", "text": "Sto\u0301r pelagisk fyrit\u00f8ka m\u00f8guliga til F\u00f8roya"}, {"text_idx": "#000018", "text": "\u00c6tlanir um uppsjo\u0301varvirki i\u0301 Va\u0301gi"}, {"text_idx": "#000021", "text": "Smyril Line keypir enn eitt farmaskip"}]